section_heading: Životopis
paragraph_text: Međutim, zbog posljedica rata imao je česte glavobolje. Proveo je pola godine u bolesničkoj postelji. Nošen nemirnim duhom, 1911. prijavljuje se kao kolonijalac i odlazi na Hokkaido gdje upoznaje majstora Sokaku Takedu iz škole daito-ryu aiki-jujutsu, jedne od najstarijih u Japanu. Korjeni vještine sežu u 9. stoljeće. Ueshiba poziva učitelja Takedu u svoju kuću, učeći od njega i služeći mu pune četiri godine (od 1912. do 1916.). Godine 1916. dobiva menkyo čime ovladava svim tajnama te vještine. Mnogi zahvati u tehnikama aikida nastali su na osnovu borbenih tehnika te škole. Pred odlazak s Hokkaida on ostavlja svoje imanje zajedno s kućom učitelju Takedi.